སྨན་སོ་སོའི་མངོན་བརྗོད་དང་ངོས་འཛིན་ཤེལ་དཀར་མེ་ལོང་ལས།དབང་རིལ་ནི།གླང་ཆེན་དང་སྦྲུལ་མཇུག་གཉིས་པ་དང་སྦལ་བ་དང་དོམ་དང་རྨ་བྱ་དང་རྒོད་དང་ངང་བ་དང་ཕུག་རོན་སོགས་ལས་དཀར་ལྗང་སྔོ་སེར་དམར་པོ་སོགས་འབྱུང་ཞིང་།དེ་ཡང་ཆུ་མིག་ཁ་ཤར་བལྟ་བའི་ཆུ་ཉི་མ་ཤར་མ་ཐག་ཏུ་ལི་སྡེར་གཙང་མར་བླངས་སྨན་ཆེན་ཕྱེ་མ་བཏབ་ནས་དཀྲུགས་པ་དེར་དབང་ཧྲིལ་བཞག་པས་དུག་གོས་སུ་གྱོན་པ་དང་གདན་དུ་བཏིང་བ་དང་མཐའ་ནས་བསྡུས་པའི་རིམ་པའི་མཆོག་འབྲིང་དམན་པས་རིམ་བཞིན་མི་དུག་ནད་ཅན་བདུན་དང་ལྔ་དང་གསུམ་གྱི་ནད་གསོ་ནུས་པ་དང་།ཡང་དེ་ལ་བརྟེན་ནས་ཞག་གསུམ་ལྔ་བདུན་ཚུན་ལ་ཆར་ཡང་འབེབས་ནུས་པར་བཤད་ཅིང་།རྒྱལ་རིགས་དཀར་པོ་གཏོང་བ་སོགས་ཀྱིས་ཁྱད་པར་ཡང་ཡོད་ཟེར།